kardosdrur/scandi-wiki huggingface dataset:
Anima og animus

Anima og animus er de feminine og maskuline former af latin for 'luft, vind, åndedræt, livskraft'. Især Carl Gustav Jung har brugt begreberne til at betegne fænomener i hans dybdepsykologi.

Anima
I følge Jung er anima den kvindelige side i mandens ubevidste, og repræsenterer samtidig det billede, han bærer i sig af den kvindelig natur i det hele taget, i form af den kvindelige arketype. Den første projektion af mandens anima gælder moderen og senere kvinder som vækker hans følelser negativt eller positivt. Eller som et ordsprog siger: "Enhver mand bærer sin Eva i sig".

Om mandens anima, skriver C.G. Jung blandt andet:

"Enhver mand bærer i sig et billede af en kvinde, ikke billedet af denne bestemte kvinde, men af en bestemt kvinde. Dette billede er i grunden en ubevidst arvemasse fra urtiden, indgraveret i det levende system, en 'type' (se arketype), med alle anerækkens erfaringer om det kvindelige væsen, et nedslag af samtlige indtryk af kvinden, et nedarvet psykisk tilpasningssystem... Anima er livets arketype. Manden behersker livet med sin forstand, men livet lever i ham ved anima."

I drømme kan Anima manifestere sig som mild jomfru, gudinde, heks, engel, dæmon, tiggerske, skøge, amazone. Som mere dagligdags billeder som en ko, en kat, en tiger, et skib, en hule. Anima vil ofte fremtæde som enkeltfremtodning af symboler, fx som en enkelt kvinde, i modsætning til kvindens Animus der optræder som flerhed (se nedenfor).

Animus

Tilsvarende er animus den mandlige side i kvindens ubevidste, og symboliserer den mandlige arketype.

Kvindens første projektion af animus gælder faderen og efterfølgende de mænd som berører hende positivt eller negativt.

Om animus, skriver C. G. Jung blandt andet:

"...Det samme gælder for kvinden; også hun har et medfødt billede af mænd, medens der hos manden synes at være et billede af kvinden. Da dette billede er ubevidst, er det altid ubevidst projiceret i den elskede figur, og er en af de væsentligste årsager til lidenskabelig tiltrækning og det modsatte... Kvindens hemmelighed er den, at livet kommer til hende gennem animus' åndelige form, selvom hun mener det er Eros, som giver hende livet. Det virkelige liv, i hvilket hun også er offer, kommer til kvinden gennem forstanden, som i hende er legemliggjort ved animus."

I drømme kan Animus viser sig som ørn, tyr, løve, eller som lanse, tårn eller en eller anden fallisk figur. Animus vil ofte fremtæde som en flerhed af figurer, fx soldater, piloter, fodboldspillere eller en forsamling af fædre eller øvrige autoriteter.

Se også
Psykologi | Drømmetydning | Selvet | Arketype | Skyggen (psykologi) | Persona (psykologisk) | Den store moder | Vismanden

Litteratur
Jung, Emma, Animus og Anima, Klitrose 1967

Jungs psykologi
Psykologi
Begrebspar
Sneboldeffekt

Sneboldeffekt er en måde at karakterisere enhver proces, der starter i et lavt stadie, og langsomt bygges op til et langt større stadie. Er der tale om en dårlig proces, findes der flere andre metaforer til beskrivelse af processen, såsom "nedadgående spiral" eller "ond cirkel". Er der tale om en god proces kan man f.eks. tale om synergieffekt eller en god cirkel.

Det sproglige billede omhandler at rulle en lille snebold ned af en bjergside dækket med sne. Snebolden samler sne op på sin vej ned af bjerget og bliver større og større. Der er altså tale om noget meget småt, der udvikler sig til noget meget stort, som regel uden udefrakommende indvirkninger. 

Betegnelsen  bruges om en sag eller en situation, som i sit udspring er småt, men som med tiden river andre sager med sig i en progressiv proces, drevet af ustyrlige kræfter. En sag, som starter småt, men vokser vildt og uberegneligt, rivende alt muligt med sig i et afsluttende kaotisk brag.

Metaforer
Grand Theft Auto: Vice City

Grand Theft Auto: Vice City er efterfølgeren til Grand Theft Auto III. Konceptet er det samme som i de andre spil i Grand Theft Auto-serien; her udspiller det hele sig bare i den fiktive by Vice City, som er baseret på 1980'erne's Miami.

Spillet er udgivet til Playstation 2, Xbox og PC. Sidstnævnte udgave har multiplayerfunktion, hvis man downloader Vice City : Multiplayer.

Historien 

Efter et langt fængselsophold på 15 år vender Tommy Vercetti tilbage til Liberty Citys gader i 1986. Da alle i byen kender ham, vælger hans gamle mafiaboss Sonny Forreli, at Tommy må sendes væk fra byen. Han sender Tommy og nogle andre gutter af sted til Vice City for at udføre en kokainhandel med Vance brødrene. Det går desværre ikke som planlagt, da nogle maskerede mænd skyder efter Tommy. Forelli-gutterne og Victor Vance (fyren de skulle handle med) dør, og Tommy og hans advokat Ken Rosenberg må flygte væk. Sonny vil have sine penge tilbage, og Tommy vil hævne attentatforsøget på ham.

Heldigvis kender Ken nogle kriminelle folk i byen, som Tommy kan møde og arbejde for. Ken sender Tommy af sted til en fest på en stor yacht, hvor Tommy møder Colonel Cortez (der holder festen på sit skib) og dennes datter Mercedes, bilforhandleren BJ Smith, rockbandet LoveFist og narkobaronen Richardo Diaz samt mange andre, som Tommy udfører kriminelle opgaver for.

Tommy møder efter festen Lance Vance, der var bror til Victor og også vil have hævn. De to indleder et samarbejde og finder senere ud af, at det var Richardo Diaz, der spolerede deres handel. De gør det af med Richardo Diaz, og Tommy overtager hans store palæ og en del forretninger i byen, hvilket gør ham til en magtfuld bandeleder.

Sonny bliver utålmodig og tager et fly ned til Vice City for at hente pengene. Tommy har ikke nok og må give Sonny falske penge, men Lance Vance forråder Tommy ved at fortælle Sonny om de falske penge, og Tommy må slå Lance og Sonny ihjel, hvilket han gør i en kæmpe bandekrig mod Forelli-banden.

Til slut er Sonny og Lance Vance døde, og Tommy holder om Ken Rosenberg og fortæller, at det kan være starten på et nyt forretningsforhold.

Transportmidler 
I Vice City kan spilleren bl.a tage kontrollen over:
 Biler
 Knallerter
 Motorcykler
 Lastbiler
 Helikoptere
 Både
 Fly (dog kun én slags)

Referencer

Eksterne henvisninger 
 

Computerspil fra 2002
Vice City
PlayStation 2-spil
Windows-spil
Xbox-spil
Quake 4

Quake 4 er det nyeste spil i Quake-serien. Denne gang udvikles spillet af Raven Software frem for id Software, der dog følgende har givet Raven inputs og idéer til spillet. Historien foregår lige efter Quake II. Rummarineinfanteristen fra Quake II har fuldført sin mission. Man er i dette spil en anden rummarineinfanterist, som tager del i menneskenes angreb på de onde Stroggs planet.

Eksterne henvisninger 
 

Computerspil fra 2005
4
First-person shooter
Linux-spil
Macintosh-spil
Windows-spil
Xbox 360-spil
E-sportspil
Dick Dale

Richard Monsour (bedre kendt som Dick Dale), (født 4. maj 1937, død 16. marts 2019) var kendt som en af banebryderne inden for surf rock, og var en af de mest indflydelsesrige musikere i 1960'erne. Hans guitar-teknikker har siden hen haft indflydelse på guitarister fra Jimi Hendrix til Eddie Van Halen. Dick var gode venner med Leo Fender, og spillede efter sigende så hårdt på de tidlige Fender-forstærkere, at der gik ild i en af dem. Det var efter Dicks forslag, at mange af de senere Fender-forstærkere blev udviklet. Dale var også med til at udvikle brugen af reverb med guitar, da Leo Fender havde bygget effekten ind i en mikrofon for at Dales sangstemme skulle lyde bedre, når han spillede koncerter. Efter ret få shows blev mikrofonen dog konstant placeret foran guitarforstærkeren. På grund af hans meget hurtige og aggressive spillen er der mange, der mener, at Dick Dale er en af grundlæggerne for heavy metal musikgenren.

Mange vil måske kunne genkende ham fra lydsporet til Quentin Tarantinos Pulp Fiction (1994), hvor han, sammen med sit band Dick Dale & His Del-Tones, stod bag åbningstemaet Miserlou.

Eksterne henvisninger

Referencer 

Guitarister fra USA
Hentai

Hentai (変態) betyder på japansk  perverteret eller pervers, og  bruges om  japansk pornografi med tegnede figurer (håndtegnet eller via computergrafik), typisk i form af anime, manga og computerspil. 

Ligesom i vesterlandsk pornografi findes der mange typer af hentai, lige fra pinup-billeder til skildringer af forskellige typer samlejer, ligesom der forekommer mange aspekter af seksuelle lyster, fra helt normal samlejesex til sadomasochisme og dyresex. I en af undergenrerne forekommer tentakler, der trænger ind i kvinden (eller manden).

Trods det seksuelle indhold sker det ofte, at personerne er tegnet som meget unge (et generelt træk i japansk tegneseriekunst, se lolicon).

Et fællestræk for den meste hentai (spil/anime/tegneserier) er, at den ikke kun består af pornografiske elementer, men at der også forekommer en historie. Hentai kan dog også fokusere primært på den seksuelle del.

Afbildning af kønsorganer er forbudt i Japan, og hentaiudgivelser benytter ofte tydelig censur, undtagen i nogle tilfælde, hvor Hentai er blevet tegnet eller distribueret uden for Japan.

Hentai vs. sexforbrydelser 
Vestlige forsøg på at kritisere den japanske pornografi støder på det forhold, at frekvensen af seksuelle forbrydelser i Japan trods den omfattende distribution af hentai (inkl. lolita-motiver) er lavere end i de fleste andre lande. Der er således intet videnskabeligt belæg for at hævde, at hentai-pornografi fører til overgreb.

Faglitteratur / Kilder 
 Nicolas Barbano: Japanimation! (Kosmorama nr. 206, 1993)
 Nicolas Barbano: De smovser i perverse tegneserier (PS Pige-Special nr. 6, 1994)
 Nicolas Barbano: Voldsporno gør os til lovlydige borgere! (PS Pige-Special nr. 1, 1997)
 Nicolas Barbano: Kinky Comics: Forbudt for voksne (Tidens Mand nr. 4, 2001)
 Helen McCarthy og Jonathan Clements: The Erotic Anime Movie Guide (Titan Books, 1998)

Fodnoter

Se også 
 Anime
 Manga

Eksterne henvisninger 

Sexologi
Pornografi
Anime- og mangabegreber
Vårkobjælde

 
Vårkobjælde (Anemone vernalis), også skrevet Vår-Kobjælde, er en 5-15 cm høj urt, der i Danmark vokser sjældent på heder og på sandet bund. Planten ligner nikkende og opret kobjælde, men bladene er kun enkelt fjersnitdelte med 3-5 afsnit. Den er giftig på grund af dens indhold af anemonol.

Beskrivelse 
Vårkobjælde er en tæt silkehåret plante, der nederst har en roset af vintergrønne, enkelt fjersnitdelte blade med fligede afsnit. Blomsterne er klokkeformede, først nikkende, siden oprette. Kronbladene er dobbelt så lange som støvdragerne og lyserøde eller rødbrune på ydersiden og hvidlige på indersiden. Efter blomstringen dannes en stor tot lys frøuld. Den blomstrer i april-maj og er 5–15 cm høj.

Habitat 
Vår-Kobjælde vokser på tør, mager sand- eller grusbund eller heder.

Udbredelse 
Med kun få lokaliteter i Jylland er den er meget sjælden og fredet i Danmark. På grund af de få lokaliteter tilbage gang i bestanden er den på Den danske Rødliste vurderet som Truet. Den er udbredt i Europa.

På trods af bestandstørrelsen vurderes at være nedadgående er den på IUCNs Red List vurderet til Least concern (Livskraftig).

Anvendelse 
Vårkobjælde har været anvendt som lægeplante mod vorter, koldfeber, migræne, udslæt og mave-tarmbesvær og som brækmiddel.

Kilder

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lyserøde blomster
Haveplanter
Anemone
Kill 'Em All

Kill 'Em All er heavy metal-bandet Metallicas første album udgivet 25. juli 1983 som LP af Megaforce Records. Den første LP-testpres af dette album blev udgivet af Music For Nations 1. juli 1983. Elektra købte senere albumrettighederne og udgav den på CD 15. januar 1988.

Albumcoveret viser en blodig hammer og teksten Kill 'em All nederst og med Metallica's gamle logo øverst. Oprindeligt skulle albummet have heddet Metal Up Yer Ass og coveret skulle have været en arm med en machete, der kom op ad en toiletkumme. Det blev dog ændret da man mente det kunne støde nogen. Pladeselskabet mente at titlen "Metal Up Yer Ass" kunne støde nogen, så Cliff Burton udbrød "Let's just kill 'em all and be done with it!" og derfra kom den albumtitel.

Numre 
 "Hit The Lights" (J. Hetfield, L. Ulrich) – 4:17
 "The Four Horsemen" (J. Hetfield, L. Ulrich, D. Mustaine) – 7:13
 "Motorbreath" (J. Hetfield) – 3:08
 "Jump in the Fire" (J. Hetfield, L. Ulrich, D. Mustaine) – 4:41
 "(Anesthesia) Pulling Teeth" (C. Burton) – 4:14
 "Whiplash" (J. Hetfield, L. Ulrich) – 4:09
 "Phantom Lord" (J. Hetfield, L. Ulrich, D. Mustaine) – 5:01
 "No Remorse" (J. Hetfield, L. Ulrich) – 6:26
 "Seek & Destroy" (J. Hetfield, L. Ulrich) – 6:55
 "Metal Militia" (J. Hetfield, L. Ulrich, D. Mustaine) – 5:11
 "Am I Evil" (oprindeligt indspillet af Diamond Head, bonusnummer på 1989 genudgivelsen) – 7:51
 "Blitzkrieg" (oprindeligt indspillet af Blitzkrieg, bonusnummer på 1989 genudgivelse) – 3:34

Singler 
 "Jump In The Fire"
 "Whiplash"

Musikere 

 James Hetfield – Rytmeguitar, vokal
 Lars Ulrich – Trommer
 Cliff Burton – Bas
 Kirk Hammett – Guitar
 Dave Mustaine – Guitar (Var ikke med på selve indspilningen, men skrev en del af numrene)

Placering på hitliste

Album

Henvisninger 
 Kill 'Em All sangtekster 

Debutalbum fra 1983
Debutalbum fra USA
Metallica-album
Hankøn

Hankøn er betegnelsen for et levende væsen, f.eks. en mand eller en dreng, der bærer kønskromosomet Y. Inden for grammatikken er det desuden betegnelsen for det grammatiske køn, maskulinum. Der er ofte sammenfald mellem et væsens fysiske køn og det grammatiske køn hos ordet, som betegner dette væsen, men det er bestemt ikke altid tilfældet.

Mænd
Køn
Grammatik
Master of Puppets

Master of Puppets er det tredje album fra heavy metal-bandet Metallica. Det blev udgivet i 1986, og var det sidste album deres tidligere bassist Cliff Burton medvirkede på inden hans tragiske død senere det år. 
Albummet nåede nummer 29 på Billboard 200 hitlisten og har solgt mere end 6 millioner kopier.
Rolling Stone magasinet placerede Master of Puppets på 167. pladsen på listen 500 af største albums til dato.

Historisk betydning 
Da Masters of Puppets blev udgivet solgte det over en halv million oplag uden radio/video afspilning. Det var også den første Metallica udgivelse der blev tildelt gold af RIAA. Albummet bliver tit betragtet som en tilføjning af nye metoder til thrash metal, men også jævnligt klassificeret som "det mest indflydelsesrige heavy metal album til dato." 
  

Bandets medlemmer gennen indspilningerne var James Hetfield (vokal, guitar), Lars Ulrich (trommer), Kirk Hammett (lead guitar), og Cliff Burton (bas). Albummet blev også et minde om Burtons død i busulykken kort tid efter udgivelsen hvor de var på turné.

Numre 
 "Battery" (James Hetfield, Lars Ulrich) – 5:12
 "Master of Puppets" (James Hetfield, Lars Ulrich, Cliff Burton, Kirk Hammett) – 8:35
 "The Thing That Should Not Be" (James Hetfield, Lars Ulrich, Kirk Hammett) – 6:36
 "Welcome Home (Sanitarium)" (James Hetfield, Lars Ulrich, Kirk Hammett) – 6:27
 "Disposable Heroes" (James Hetfield, Lars Ulrich, Kirk Hammett) – 8:16
 "Leper Messiah" (James Hetfield, Lars Ulrich) – 5:39
 "Orion" (James Hetfield, Lars Ulrich, Cliff Burton) – 8:27
 "Damage Inc." (James Hetfield, Lars Ulrich, Cliff Burton, Kirk Hammett) – 5:32

Musikere 
 James Hetfield – Guitar, vokal
 Lars Ulrich – Trommer
 Kirk Hammett – Guitar
 Cliff Burton – Bas

Fodnoter 
 

Metallica-album
Album fra 1986
Fødselsanstalten i Jylland

Fødselsanstalten i Jylland (FiJ) blev indviet i Aarhus 10. oktober 1910. Den ligger i Vennelystparken på Vennelyst Boulevard 4,. Ofte blot kaldt Fødselsstiftelsen. Bygningerne benyttes i dag af Biomedicinsk Institut ved Aarhus Universitet og fra januar 2000 kendes bygningen som Victor Albeck Bygningen, opkaldt efter anstaltens første leder, Victor Albeck, som også var en drivende kraft bag oprettelsen af Aarhus Universitet.

Historien 
Var fra starten dimensioneret til 360 fødsler om året. Allerede seks år efter åbningen var tallet oppe på 641 fødsler. Børn, der er født på Fødselsanstalten i Jylland er i slægtsforskningssammenhænge anført som født i Sankt Johannes Sogn.

Udover svangre-, føde- og barselsafdeling blev der tilknyttet et pleje- og spædbørnehjem, hvor  ugifte mødre gratis kunne tage ophold i op til et år. 

Den første der blev indlagt den 10. oktober 1910, var den fraskilte Valborg Karen Marie Pedersen fra Skive.

I 1953 bortfaldt ordningen med at huse enligtstillede mødre, og Fødselsanstaltens virke var herefter udelukkende inden for sygehusvæsenets regi.

Fødselsanstalten i Jylland blev nedlagt i august 1996, og dets funktioner blev overført til Skejby Sygehus i Aarhus. Henved 190.000 børn blev født på FiJ. Bygningen er blevet omdøbt til Victor Albeck Bygningen i januar 2000 og er i dag Det Sundhedsvidenskabelige Fakultets Medicinske Bibliotek og Uddannelsescenter. Den rummer blandt andet Dekanatet for det Sundhedsvidenskabelige fakultet (Health) , samt Det Sundhedsvidenskabelige Bibliotek som drives i samarbejde med Det kgl. Bibliotek.

Kilder 
 Århus – byens historie 1870-1945, bind 3., Ib Gejl (red), Aarhus Byhistoriske Udvalg, 1998.
 Palle Lykke (11. juni 2014): En ring sluttes i Århus  Aarhus Universitet
 Aarhus Stadsarkiv (25. juni 2014): Ugens Aarhushistorie - Fødselsanstalten i Jylland  Aarhus Kommune
 FiJ Fødselsanstalten i Jylland  Kvindemuseet 
 Database for Slægtsforskere - Fødselsanstalten i Århus  Forlaget Grifo.

Se også 
 Fødselsstiftelse

Aarhus Universitet
Etableret i 1910
Ophørt i 1996
Nedlagte hospitaler i Danmark
…And Justice for All

…And Justice For All er det fjerde album fra heavy metal-bandet Metallica. Det blev udgivet i 1988 og det første studiealbum med bassisten Jason Newsted. Albummet er samtidigt det sidste der blev produceret af Flemming Rasmussen. Produktionen på pladen er kontroversiel, navnlig fordi bassen er nærmest ikke-eksisterende. Dette skyldes ifølge Metallica interne kampe i bandet hvor James Hetfield og Lars Ulrich satte henholdsvis guitar og trommer helt i front. Bandet har senere erkendt at dette var en fejl.

Numre 
 "Blackened" – 6:42
 "…And Justice For All" – 9:45
 "Eye Of The Beholder" – 6:25
 "One" – 7:24
 "The Shortest Straw" – 6:35
 "Harvester of Sorrow" – 5:45
 "The Frayed Ends of Sanity" – 7:43
 "To Live Is to Die" – 9:48
 "Dyer's Eve" – 5:13
 "The Prince" (Diamond Head) kun i japansk version – 4:24

Musikere 
 James Hetfield – Rytme Guitar / vokal
 Lars Ulrich – Trommer
 Kirk Hammett – Guitar
 Jason Newsted – Bas

Singler 
 "One" – 1988
 "Harvester of Sorrow" – 1988 (UK)

Placering på hitlister

Album 

Metallica-album
Album fra 1988
Load

Load er det sjette album fra heavy metal-bandet Metallica udgivet i 1996. 
Load var Metallicas måde at vise de var vendt tilbage til musikkens verden efter 5 år uden at have udgivet noget. Musikstilen på dette album ligger sig tæt op af blues-genren hvilket betyder Metallica har trukket sig længere væk fra thrash metalgenren som de plejer at spille i.

Numre 

 "Ain't My Bitch" – 5:04
 "2 x 4" – 5:28
 "The House Jack Built" – 6:39
 "Until It Sleeps" – 4:30
 "King Nothing" – 5:28
 "Hero of The Day" – 4:22
 "Bleeding Me" – 8:18
 "Cure" – 4:54 
 "Poor Twisted Me" – 4:00
 "Wasting My Hate" – 3:57
 "Mama Said" – 5:20
 "Thorn Within" – 5:52
 "Ronnie" – 5:17
 "The Outlaw Torn" – 9:49

Placering Hilister 

Album

Musikere 
 Kirk Hammett – Guitar
 James Hetfield – Guitar, vokal
 Jason Newsted – Bas
 Lars Ulrich – Trommer

Metallica-album
ReLoad

ReLoad er et album fra heavy metal-bandet Metallica som blev udgivet i 1997. Albummet indeholder materiale som skulle have været med på deres forrige album Load. 
Metallica havde håbet på at udgive Load og ReLoad sangene som et dobbeltalbum, denne ide blev dog afvist på grund af forskellige årsager. Ikke kun titlerne på de to album passer sammen men også cd-coveret (som er taget fra Andres Serranos Blood and Semen-serie).

Numre 

 Fuel
 The Memory Remains
 Devil's Dance
 The Unforgiven II
 Better Than You
 Slither
 Carpe Diem Baby
 Bad Seed
 Where The Wild Things Are
 Prince Charming
 Low Man's Lyric
 Attitude
 Fixxxer

Metallica-album
Skovstjerne (slægt)

Skovstjerne (Trientalis) er en planteslægt, der kun findes udbredt i Europa og det nordligste Nordamerika (Alaska og Nordcanada). Det er stauder med lange, forgrenede jordstængler. De har en enkelt stængel med kransstillede blade under de få, endestillede blomster. De er hvide og regelmæssige. Frøene er runde, blå buddiker. Her nævnes kun den art, som findes vildtvoksende i Danmark.

 Skovstjerne (Trientalis europaea)

Kodriver-familien
Irsk (sprog)

Irsk (irsk: Gaeilge) er et keltisk sprog, der især tales på øen Irland.  Sproget er forfatningsmæssigt anerkendt som den Irske republiks første officielle sprog, og det er også til en vis grad formelt anerkendt i Nordirland. Fra den 1. januar 2007 er irsk anerkendt som officielt sprog i EU.

Irsk er nærmeste slægtning til skotsk gælisk og det uddøde, senere genoplivede, sprog Manx.

Ordet irsk bruges også om den særlige, engelske dialekt, der tales i Nordirland og den Irske republik. For at undgå forvekslinger kan det keltiske sprog, irsk, betegnes som irsk gælisk.

Blandt Republikken Irlands 4.057.646 indbyggere over 3 år, betragter 1.656.790 (40,9%) sig selv som kompetente i det irske sprog ved folketællingen 2006. Det skal i denne forbindelse medregnes, at undervisning i irsk er et tvunget fag inden for uddannelse i Irland. Undtager man uddannelsessektoren, anser 1.203.583 (29,7% af befolkningen på over 3 år) sig som kompentente brugere af det irske sprog. Deraf taler 85.076 (7,1%) irsk dagligt, 97.089 (8,1%) ugentligt, 581.574 (48,3%) i mindre omfang, 412.846 (34,3%) meget sjældent, og 26.998 (2,2%) angav ikke hvor ofte (folketællingen 2006). Under folketællingen i Nordirland 2001 oplyste 167.487 (10,4%) at de havde kendskab til irsk og anvendte det i en eller anden udstrækning. Dette betyder at på øen Irland kan omkring en tredjedel af befolkningen forstå og tale irsk i et eller andet omfang. Irsk er i øvrigt det eneste officielle EU-sprog, som ikke tales af en majoritet af befolkningen i et EU-land. Irsk er som de fleste andre keltiske sprog meget forskelligt i forhold til engelsk.

Noter

Eksterne henvisninger 

 Det irsk gæliske sprogs historie 
 Den irske regerings officielle netsted 

Goideliske sprog
Europæiske minoritetssprog
Sprog i Storbritannien
Sprog i Irland
Sprog i Nordirland
Irere
Charles Messier

Charles Messier (født 26. juni 1730, død 12. april 1817) var en fransk astronom og kometjæger. Han er vel nok bedst kendt for sin liste over stjernetåger og stjernehobe – det såkaldte Messiers katalog.

Messiers karriere begyndte som assistent for en anden fransk astronom, Joseph-Nicolas Delisle, i 1751. Med forudsigelsen af Halleys komets tilbagekomst i 1758, blev Messier interesseret i kometjagt og var året efter også blandt de første, der observerede den. I alt opdagede Messier mindst 13 kometer og genopdagede eller var uafhængig "medopdager" af yderligere 7 kometer. I 1758 antog Messier fejlagtigt Krabbetågen for værende en komet. For at undgå lignende fejl i fremtiden, og dermed lette arbejdet med at lede efter kometer, påbegyndte han sit berømte katalog. Krabbetågen blev således det første objekt (M1) i Messiers katalog. Charles Messier døde natten mellem d. 11. og 12. april 1817 i sit hjem i Paris.

Eksterne kilder/henvisninger 

 Charles Messier – En biografi

Litteratur 
 Lademanns ASTRONOMI-leksikon 1-2, 1979. 
 Den Store Danske Encyklopædi

Se også 
 Messiers katalog

Astronomer fra Frankrig